Nu sælger Elon Musk også flammekastere!

Elon Musk har ikke bare succes med Tesla og Space X. Han sælger også mængder af flammekastere igennem sit “hobbyprojekt” The Boring Company. For to dage siden tweetede Musk, at der på bare få timer blev forudbestilt et tusinde flammekastere – i løbet af i nat rundede tallet 10.000 forudbestillinger.

1,000 ordered already, only 19,000 left!

— Elon Musk (@elonmusk) January 28, 2018

Næppe lovlig i Danmark

Undertegnede finder det en smule foruroligende at Musk har forsynet ti tusinde personer med flammekastere, men den er næppe lovlig herhjemme. I USA ser man lidt anderledes på våbenlovgivning og taget være flammekasterens relativt korte flamme slipper den sandsynligvis gennem nåleøjet over there. Hos The Boring Company kalder man også flammekasteren for “verdens sikreste flammekaster”.

Mere sikker er den dog ikke, end at The Boring Company også modtager forudbestillinger på det, de selv kalder en “brandslukker til overpris”.

Løb tør for kasketter

Flammekasteren er i øvrigt et løfte fra Elon Musk. The Boring Company solgte hidtil kasketter med eget logo, og Musk lovede, at når der var blevet solgt 50.000 kasketter, ville han sørge for, at firmaet solgte en flammekaster.

Hvad flammekasteren skal bruges til? Tja, Elon Musk selv hævder i endnu et tweet, at det vil være en god investering, når Zombie-apokalypsen kommer…

When the zombie apocalypse happens, you’ll be glad you bought a flamethrower. Works against hordes of the undead or your money back!

— Elon Musk (@elonmusk) January 28, 2018

Læs vores portræt af Elon Musk her: Elon Musk – Gal og genial.

Nu sælger Elon Musk også flammekastere!